laion/Wikipedia-Exotic huggingface dataset:
მეფის სიტყვა

მეფის სიტყვა (ინგლ. The King's Speech) — 2010 წლის ბრიტანული ისტორიული დრამა, რომელიც გადაიღო რეჟისორმა ტომ ჰუპერმა დევიდ სეიდლერის სცენარის მიხედვით. ფილმი 2010 წლის ტორონტოს საერთაშორისო კინოფესტივალზე ხალხის რჩეული გახდა. ფილმის მთავარი გმირი კოლინ ფერთი განასახიერებს მეფე ჯორჯ VI და ჯეფრი რაში თერაპერტ ლაიონელ ლოუგს, რომელიც ეხმარება მეფეს ბორძიკით ლაპარაკისგან თავის დაღწევაში. ფილმის გადაღება დაიწყო დიდ ბრიტანეთში 2009 წლის ნოემბერში. მისი პირველი და ლიმიტირებული ჩვენება მოეწყო 2010 წლის 26 ნოემბერს აშშ–ში. ფართო მასებისთვის ის ხელმისაწვდომი გახდაა 2010 წლის 10 დეკემბერს, ხოლო მისი ოფიციალური პრემიერა გაიმართა გაერთიანებულ სამეფოში 2011 წლის 7 იანვარს. მის გამოსვლას პოზიტიური გამოხმაურება მოჰყვა. Rotten Tomatoes-ის მიხედვით კინოკრიტიკოსთა 96% მას დადებითად აფასებს. კოლინ ფერთი - ჯორჯ VI ჯეფრი რაში - ლაიონელ ლოუგი ჰელენა ბონემ კარტერი - დედა დედოფალი გაი პირსი - ედუარდ VIII ტიმოთი სპალი - უინსტონ ჩერჩილი დერეკ ჯეიკობი - არქიეპისკოპოსი კოზმო ლანგი ოსკარის 83-ე დაჯილდოებაზე ფილმმა ყველაზე მეტი, 12 ნომინაცია დაიმსახურა. ფილმ დასაწყისთან ერთად გახდა სურათი, რომელმაც ყველაზე მეტი ჯილდო მოიპოვა დაჯილდოებაზე. ოსკარი საუკეთესო ფილმი საუკეთესო რეჟისორი: ტიმ ჰუპერი საუკეთესო მსახიობი კაცი: კოლინ ფერთი საუკეთესო ორგინალური სცენარი: დევიდ სეიდლერი BAFTA საუკეთესო ორიგინალური სცენარი: დევიდ სეიდლერი საუკეთესო მსახიობი კაცი: კოლინ ფერთი საუკეთესო მსახიობი კაცი მეორეხარისხოვან როლში: ჯეფრი რაში საუკეთესო მსახიობი ქალი მეორეხარისხოვან როლში: ჰელენა ბონემ კარტერი საუკეთესო მუსიკა: ალექსანდრ დესპლა ოქროს გლობუსი საუკეთესო მსახიობი კაცი დრამაში: კოლინ ფერთი ოფიციალური საიტი „მეფის სიტყვა“ — კინოფილმების ინტერნეტ-მონაცემთა ბაზა (ინგლისური) „მეფის სიტყვა“ — Allmovie-ზე ↑ 1.0 1.1 The King's Speech. Box Office Mojo. Amazon.com. ციტირების თარიღი: 2011-01-21. ↑ Firth movie lands Toronto Film Festival prize. BBC News (2010-09-20). ციტირების თარიღი: 2010-09-20. ↑ The King's Speech Movie Reviews, Pictures. Rotten Tomatoes. Flixster. ციტირების თარიღი: 2010-12-07. ↑ Nominations by Category - 83rd Awards. დაარქივებულია ორიგინალიდან — 2011-03-04. ციტირების თარიღი: 2011-01-25. ↑ Winners and Nominees. ციტირების თარიღი: 2011-01-25.
კრისტიან ბეილი

კრისტიან ჩარლზ ფილიპ ბეილი (ინგლ. Christian Charles Philip Bale; დ. 30 იანვარი, 1974) — ინგლისელი მსახიობი. თამაშობს როგორც მაღალბიუჯეტიან, ისე დამოუკიდებელ და ხელოვნების სახლების მიერ დაფინანსებულ ფილმებში. ბეილი პირველად საზოგადოებამ იხილა 13 წლის ასაკში. მან მთავარი როლი შეასრულა სტივენ სპილბერგის ფილმში „მზის იმპერია“. ის თამაშობს ინგლისელ ბიჭს, რომელიც მეორე მსოფლიო ომის დროს დაიკარგა და იაპონელთა ბანაკში აღმოჩნდა. 2010 წელს მან კრიტიკოსთა დადებითი შეფასება დაიმსახურა ფილმში „მებრძოლი“ განსახიერებული როლის გამო. ამ ფილმით მან დაიმსახურა რამდენიმე ჯილდო, მათ შორის ოსკარი საუკეთესო მსახიობი კაცისთვის მეორეხარისხოვან როლში. ვიკისაწყობში არის გვერდი თემაზე: კრისტიან ბეილი კრისტიან ბეილი კინოფილმების ინტერნეტ-მონაცემთა ბაზაში კრისტიან ბეილი ბიბლიოთეკის WorldCat კატალოგში კრისტიან ბეილი საიტზე Curlie ↑ კრისტიან ბეილი:. IMDB News. დაარქივებულია ორიგინალიდან — 2004-08-21. ციტატა: „I was born in Wales but I'm not Welsh – I'm English“ ციტირების თარიღი: 2008-07-21.
უანკუიე

უანკუიე — ბაზალტური სტრატოვულკანების ჯგუფი არგენტინაში, ჩილეს საზღვართან, ვულკან ლანინის სამხრეთით. მდებარეობს ეპულაფკენის ტბის სამხრეთით. კომპლექსის უმაღლესი მწვერვალი ზღვის დონიდან 2,139 მეტრზე მდებარეობს. არგენტინის ვულკანების სია უანკუიეს ვულკანური ჯგუფი, მსოფლიო ვულკანიზმის პროგრამა დაარქივებული 2011-04-08 საიტზე Wayback Machine.
ინკაუასი

ინკაუასი — ვულკანი სამხრეთ ამერიკაში, არგენტინა-ჩილეს საზღვარზე (კატამარკის პროვინცია, არგენტინა; ატაკამის რეგიონი, ჩილე). მისი სიმაღლეა 6,621 მეტრი. ვულკანი მოიცავს 3.5 კმ სიგანის კალდერას და ორ სტრატოვულკანს. გააჩნია ოთხი პიროკლასტიკური კონუსი, რომლებიდანაც ამოფრქვეულ ბაზალტ-ანდეზიტურ ლავას 10 კმ² აქვს დაფარული. არგენტინის ვულკანების სია ჩილეს ვულკანების სია ინკაუასი დაარქივებული 2007-08-20 საიტზე Wayback Machine. (ესპანური) ↑ http://www.volcanolive.com/incahuasi.html
ფეხბურთი

ფეხბურთი — გუნდური სპორტი, რომელშიც თერთმეტი წევრისგან შემდგარი ორი გუნდი ეთამაშება ერთმანეთს. თამაში მიმდინარეობს მართკუთხა მინდორზე საგოლე კარით ორივე ბოლოში. თამაშის მიზანი გუნდის წევრებს შორის ბურთით მანევრირებაა მოწინააღმდეგე გუნდის კარში გოლის გასატანად. ამ სპორტის მთავარი დამახასიათებელი წესის მიხედვით, მოთამაშეებს, მეკარის გარდა, ბურთზე ხელის ან მკლავის გამოყენების უფლება არ აქვთ თამაშის პერიოდში. მატჩის გამარჯვებული ის გუნდია, რომელიც უფრო მეტ გოლს გაიტანს თამაშის ბოლომდე. ფეხბურთში არის ერთი მთავარი და ოთხი დამხმარე მსაჯი, აქედან 2 გვერდითი არბიტრი, 2 პირითი ხაზის დამხმარე მსაჯი. მთავარ მსაჯს აქვს უფლება მიიღოს გადაწყვეტილება – დააჯარიმოს თუ არა გუნდი კონკრეტულ ეპიზოდში თამაშის წესების დარღვევისთვის. მსაჯს შეუძლია ფეხბურთელს უჩვენოს ყვითელი ან წითელი ბარათი. ეს იმაზეა დამოკიდებული თუ რამდენად უხეშად ითამაშა ფეხბურთელმა. მსაჯის მიერ ყვითელი ბარათის ორჯერ ან პირდაპირ წითელი ბარათის ჩვენების შემთხვევაში ფეხბურთელი ტოვებს მინდორს და ავტომატურად ტოვებს მისი გუნდის მომდევნო შეხვედრასაც იმ კონკრეტულ ტურნირზე, სადაც მიიღო წითელი ბარათი. იმ შემთხვევაში თუ წითელი ბარათი ფეხბურთელმა არასპორტული საქციელის გამო მიიღო, შესაძლოა მას რამდენიმე თამაშის გამოტოვებაც მოუწიოს (მისი საკითხი განიხილება უეფას ან ფიფას სადისციპლინო კომიტეტზე). თამაში თანამედროვე სახით ჩამოყალიბდა ინგლისში, რასაც ფეხბურთის ასოციაციის შექმნა მოჰყვა, რომლის 1863 წელს შედგენილმა კანონებმა განაპირობა სპორტის განვითარება ისე, როგორც მას ამჟამად თამაშობენ. ფეხბურთის საერთაშორისო მმართველი ორგანიზაციაა ფიფა (ფრანგ. Fédération Internationale de Football Association; აკრონიმი - FIFA). ყველაზე პრესტიჟული საფეხბურთო შეჯიბრია ფიფა-ს მსოფლიო ჩემპიონატი, რომელსაც ყველაზე მეტი მაყურებელი ჰყავს მსოფლიოში სპორტულ ღონისძიებებს შორის. ფეხბურთის წესები ვიკისაწყობში არის გვერდი თემაზე: ფეხბურთი ფიფა-ს ოფიციალური საიტი. თამაშის წესები დაარქივებული 2011-09-02 საიტზე Wayback Machine. ფიფა-ს ოფიციალურ საიტზე. საქართველოს ფეხბურთის ფედერაციის ოფიციალური საიტი. ↑ https://www.fifa.com/mm/document/afdeveloping/refereeing/law_3_the_number_of_players_en_47419.pdf ↑ https://www.lexico.com/en/definition/soccer
ლასტარია

ლასტარია, აგრეთვე ცნობილი როგორც ასუფრე — სტრატოვულკანი სამხრეთ ამერიკაში, ანდებში, არგენტინა-ჩილეს საზღვარზე (კატამარკის პროვინცია, არგენტინა; ანტოფაგასტის რეგიონი, ჩილე). მონაცემები მისი აქტიურობის შესახებ, უცნობია. მისი სიმაღლეა 5697 მეტრი ზღვის დონიდან. არგენტინის ვულკანების სია ჩილეს ვულკანების სია ლასტარია, მსოფლიო ვულკანიზმის პროგრამა დაარქივებული 2011-05-14 საიტზე Wayback Machine.
ლომატურცხი

ლომატურცხი — სოფელი ახალქალაქის მუნიციპალიტეტში (აზავრეთის თემი), ახალქალაქის პლატოს ჩრდილოეთ ნაწილში, ახალქალაქ-ბაკურიანის საავტომობილო გზაზე. ზღვის დონიდან 1740 მ, ახალქალაქიდან 19 კმ. 2014 წლის აღწერის მონაცემებით სოფელში ცხოვრობს 329 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 283. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
მარტუნი

მარტუნი — სოფელი ახალქალაქის მუნიციპალიტეტში (ხოსპიოს თემი), ახალქალაქის პლატოზე. ზღვის დონიდან 1740 მ, ახალქალაქიდან 5 კმ. 2014 წლის აღწერის მონაცემებით სოფელში ცხოვრობს 207 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 462. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ამუნდსენ-სკოტის სადგური

ამუნდსენ-სკოტის სამხრეთ პოლუსის სადგური ამერიკული კვლევითი სადგურია დედამიწის სამხრეთ პოლუსთან ანტარქტიკაში. სადგური წარმოადგენს უკიდურეს სამხრეთ მუდმივად დასახლებულ წერტილს პლანეტაზე. სადგურს სახელი 1911-12 წლებში სამხრეთ პოლუსის პირველ აღმომჩენთა რუალ ამუნდსენისა და რობერტ სკოტის პატივსაცემად დაერქვა. სადგური თავდაპირველად აშენდა 1956 წლის ნოემბერში საერთაშორისო გეოფიზიკის წლის მხარდაჭერისთვის (1957), და მუდმივად ფუნქციონირებს მას შემდეგ. ამჟამად მდებარეობს გეოგრაფიული სამხრეთ პოლუსიდან 100 მეტრში და პოლუსისკენ მიცოცავს დაახ. 10 მ/წელიწადში სიჩქარით. თოვლის აკუმულაცია დაახ. 6-8 სმ-ია წელიწადში. სადგური დგას 2.835 მ სიმაღლეზე (ზღვის დონიდან) შიდა ანტარქტიკის თითქმის ბრტყელ ყინულის ბაქანზე, რომელიც დაახ. 2,850 მ. სისქისაა ამ ადგილას. ტემპერატურა მერყეობს −13.6 °C (7.52 °F) და −82.8 °C (−117 °F) შორის. წლიური საშუალოა −49 °C (−56.2 °F); თვიური საშუალო მერყეობს: −28 °C (−18.4 °F) დეკემბერში, −60 °C (−76 °F) ივლისში. საშუალო ქარის სიჩქარეა 5.5 მ/წმ; პიკური რეკორდია 24 მ/წმ. ამუნდსენ-სკოტის სადგურის ვებ-გვერდი.
პომორიელები

პომორიელები, პომერანები — დასავლეთსლავური ტომები, რომლებიც ცხოვრობდნენ XVI-XVII საუკუნეებში ოდრას დაბლობებში ბალტიის ზღვის სანაპიროზე. 900 წელს პომერანების არეალის საზღვარი გადიოდა ოდრაზე დასავლეთით, ვისლაზე აღმოსავლეთით და ნეტოჩიზე სამხრეთით. შემდგომ ამ ისტორიული ადგილებს სახელწოდება პომერანია ჰქონდა (სლავურად Поморяния პომორიანიე ან Поморье პომორიე). X საუკუნეში პოლონეთის მთავარმა მიეშკო I-მა პომორიელების მიწები შეუერთა პოლონეთის სახელმწიფოს. XI საუკუნეში პომორიელებმა აჯანყება მოაწყვეს და ისევ მოიპოვეს დამოუკიდენლობა პოლონეთისგან. ამ პერიოდში მათი ტერიტორიები ფართოვდებოდა ოდრას დასავლეთით ლუტიჩების მიწებში. მთავარ ვარტისლავ I-ის ინიციატივით პომორიელებმა მიიღეს ქრისტიანობა. 1180-იან წლებში იწყება გერმანელების გავლენის ზრდა პომორიელების მიწებზე და აქ ჩნდებიან გერმანელი მცხოვრებლები. გამანადგურებელი ომების შედეგად დანიელებთან, პომორიელი ფეოდალები მიესალმებოდნენ დაცლილ მიწებზე გერმანელების ჩასახლებას. დროთა განმავლობაში დაიწყო გერმანიზაციის და პოლონიზაციის პროცესები პომორიელების მოსახლეობაში. ასიმილაციას გერმანელებსა და პოლონელებს შორის თავი აარიდეს და ახლა ძველი პომორიელების ნაშთებს წარმოადგენენ კაშუბები, რომელთა რიცხვი 300 ათასი ადამიანია.
რობერტო მარია ორტისი

რობერტო მარია ორტისი (ესპ. Jaime Gerardo Roberto Marcelino María Ortiz Lizardi; დ. 24 სექტემბერი, 1886, ბუენოს-აირესი — გ. 15 ივლისი, 1942, ბუენოს-აირესი) — არგენტინელი პოლიტიკოსი. არგენტინის პრეზიდენტი 1938-1942 წლებში. თანამდებობა ეკავა 1938 წლის 20 თებერვლიდან 1942 წლის 26 ივნისამდე. არგენტინის პრეზიდენტების სია LUNA, Félix (1978). Ortiz: reportaje a la Argentina Opulenta. Buenos Aires:Sudamericana.
მატნის წმინდა ნიკოლოზის ეკლესია

მატნის წმინდა ნიკოლოზის ეკლესია – XVI საუკუნის ეკლესია ახმეტის მუნიციპალიტეტის სოფელ მატნის ჩრდილო-დასავლეთ ნაწილში. ეკლესია გუმბათოვანია (11X8,8 მ) ნაშენია რიყის ქვითა და ნატეხი ქვით. გუმბათის ყელი და მისი პირამიდული გადახურვა აგურისაა. ეკლესიას სამი შესასვლელი აქვს სამხრეთიდან, დასავლეთიდან და ჩრდილოეთიდან. სამივე კარი შესაბამისი მკლავის ღერძზეა გაჭრილი. აღმოსავლეთით აფსიდის ღერძზე ერთი სწორკუთხა სარკმელია. საკურთხეველი ერთი საფეხურით მაღლაა აწეული და დანარჩენი სივრცისაგან კანკელითაა გამოყოფილი. საკურთხევლის გვერდებზე სამკვეთლო და სადიაკვნეა. ჯვრის მკლავების გადაკვეთაზე აღმართულია შიგნიდან წრიული, ხოლო გარედან რვაწახნაგა გუმბათის ყელი, რომელიც დასრულებულია თლილი ქვით ნაწყობი წრეთარგიანი ლავგარდნით. ეკლესიის ფასადები რიყის ქვითა და ნატეხი ქვითაა ნაწყობი. კედლის ქვედა ნაწილებში და კუთხეებში გაცილებით დიდი ზომის ქვებია გამოყენებული. საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 120-121.
რამონ კასტილიო

რამონ კასტილიო (ესპ. Ramón S. Castillo Barrionuevo; დ. 20 ნოემბერი, 1873, კატამარკის პროვინცია — გ. 12 ოქტომბერი, 1944, ბუენოს-აირესი) — არგენტინელი პოლიტიკოსი. არგენტინის პრეზიდენტი 1942-1943 წლებში. თანამდებობა ეკავა 1942 წლის 27 ივნისიდან 1943 წლის 4 ივნისამდე. არგენტინის პრეზიდენტების სია რამონ კასტილიო 1940 -1943
სლენზიანელები

სლენზიანები (პოლ. Ślężanie) ან სლეზანიელები — დასავლეთსლავური ეთნიკური ჯგუფი, რომლებიც ცხოვრობდნენ ქვემო სილეზიის ტერიტორიაზე მთა სლენჟასთან ქალაქ ვროცლავამდე. სილეზიის სახელწოდება ამ ჯგუფისაგან მოდის. IX საუკუნეში ბავარიელი გეოგრაფი ახსენებს სლეზანიელების 15 დასახლებას და ქალაქს. ადრეულ პერიოდში სლეზალიენელები ექვემდებარებოდნენ დიდ მორავიას. 990 წლიდან მოხვდნენ მიეშკო I-ის პოლონეთის პირველი მეფის გავლენის ქვეშ. მას შემდეგ ისინი თანდათან გაითქვიფნენ პოლონელებში. სილეზიელები Andrzej Buko (2008). The Archaeology of Early Medieval Poland: Discoveries, Hypotheses, Interpretations. BRILL, გვ. 83–. ISBN 90-04-16230-5.  Avner Falk (1996). A Psychoanalytic History of the Jews. Fairleigh Dickinson Univ Press, გვ. 547–. ISBN 978-0-8386-3660-2.
ხორხე რაფაელ ვიდელა

ხორხე რაფაელ ვიდელა რედონდო (ესპ. Jorge Rafael Videla Redondo; დ. 2 აგვისტო, 1925, ბუენოს-აირესი — გ. 17 მაისი, 2013) — არგენტინელი პოლიტიკოსი. არგენტინის დე-ფაქტო პრეზიდენტი 1976-1981 წწ. ხელისუფლებაში მოვიდა სამხედრო გადატრიალების შედეგად. მისი ხელისუფლებაში ყოფნა გაგრძელდა 5 წელი, ეს იყო დე ფაქტო ლიდერის ყველაზე ხანგრძლივი მმართველობა. 2010 წლის 22 დეკემბერს მიუსაჯეს სამუდამო პატიმრობა, მას შემდეგ, რაც იგი დამნაშავედ ცნეს კაცობრიობის წინააღმდეგ ჩადენილი დანაშაულის გამო. არგენტინის პრეზიდენტების სია ვიკისაწყობში არის გვერდი თემაზე: ხორხე რაფაელ ვიდელა Ex-Argentine Dictator Sentenced to Life in Prison Former Dictator of Argentina Found Guilty Of Crimes Against Humanity დაარქივებული 2011-01-08 საიტზე Wayback Machine. ↑ Life sentence for ex-Argentina leader on Al Jazeera English 23 December 2010 (video) ↑ Popper, Helen (22 December 2010). „Former Argentine dictator Videla jailed for life“. Reuters. ციტირების თარიღი: 23 December 2010.
გუჰიასამაჯა

გუჰიასამაჯა (სანსკ: Guhyasamāja tantra „საიდუმლო საზოგადოების ტანტრა“; ტიბ: གསང་འདུས་རྩ་རྒྱུད་ ვაილი: gsang 'dus rtsa rgyud სანგდუ ცაჯუ) არის მნიშვნელოვანი ადრეული ანუტტარაიოგა ტანტრა. 18 თავიანი ტანტრა ნაწილობრივ მოდის ადრეული წყაროებიდან, მაგ. რაც ნაპოვნია სარვა-ტათჰაგატა-ტატტვა-სამგრაჰაში, მაგრამ მნიშვნელოვანი სიახლეებით, როგორიცაა ღია სექსუალური სიმბოლიზმისა და პრაქტიკის გამოყენება. შემონახულია სანსკრიტულ გრაგნილებსა და ტიბეტურ-ჩინურ თარგმნებში.
ძონკაბა

ძონკაბა (ტიბ: ཙོང་ཁ་པ།, ვაილი: tsong kha pa, IPA: tsoŋkʰapa - „კაცი ხახვის ველიდან; 1357-1419) — ტიბეტური ბუდიზმის ცნობილი მასწავლებელი, რომელმაც საფუძველი ჩაუყარა გელუგპას სკოლის დაარსებას. ასევე ცნობილია სასულიერო სახელით ლობსანგ დრაკპა (ტიბ: བློ་བཟང་གྲགས་པ་, ვაილი: blo bzang grags pa ლობსან' დრაკპა) ან უბრალოდ ჯე რინპოჩედ. ძონკაბამ ბუდას სწავლებანი ტიბეტური ბუდიზმის ყველა ტრადიციის ოსტატებისგან მიიღო. მისი შთაგონების მთავარი წყარო იყო კადამპას ტრადიცია. ძონკაბას სწავლებათა მიხედვით, გელუკის ტრადიციის 2 ძირითადი განმასხვავებელი მახასიათებელია: სუტრისა და ტანტრის ერთიანობა და ვინაჲაზე (დისციპლინის მორალური კოდი) აქცენტირება ცონგქაპას ცხოვრება და სწავლებები დაარქივებული 2010-11-10 საიტზე Wayback Machine. რ. თურმანის მიერ მოკლე ბიოგრაფია A talk regarding Gelugpa and Tsong Khapa’s legacy დაარქივებული 2007-08-13 საიტზე Wayback Machine. by the 14th Dalai Lama გელუკის ტრადიციის ისტორია დაარქივებული 2006-10-27 საიტზე Wayback Machine. ლტოლვილი ტიბეტის მთავრობის მიერ ძონკაბას ბიოგრაფია კელსანგ გიაცოს მიერ ლამა ძონკაბას ბიოგრაფია სონამ რინჩენის მიერ Dictionary Definition of Tsong Khapa Tsongkhapa – Bogd Zonkhov to Mongolians დაარქივებული 2012-02-06 საიტზე Wayback Machine. ↑ Crystal Mirror VI : 1971, Dharma Publishing, page 464, 0-913546-59-3
თხის რქის თანავარსკვლავედი

თხის რქის თანავარსკვლავედი (ლათ. Capricornus) — სამხრეთი ნახევარსფეროს ერთ-ერთი თანავარსკვლავედი (ეკუთვნის ზოდიაქოს). მისი ყველაზე ბრწყინვალე ვარსკვლავი (თხის რქის δ) 2,8 ვიზუალური ვარსკვლავიერი სიდიდისაა. თხის რქის სახელი მიკუთვნებული აქვს სამხრეთ ტროპიკს, რაც იმით აიხსნება, რომ შესაბამისი ასტრონომიული ტერმინოლოგიის ჩამოყალიბების ეპოქაში (2000 წლის წინათ) ზამთრის მზებუდობის დღეს, მზე თხის რქის თანავარსკვლავედში იმყოფებოდა. ხილვადობის საუკეთესო პირობებია ივლის-აგვისტოში. ქართული საბჭოთა ენციკლოპედია, ტ. 5, თბ., 1980. — გვ. 33.
პაიუნ-მარტუ

პაიუნ-მარტუ — გიგანტური ვულკანი არგენტინაში, მენდოსის პროვინციაში. ვულკანი გამოირჩევა დიდი რაოდენობით ფსევდომორფული ჰემატიტებითა და მაგნეტიტებით. მისი მწვერვალი მდებარეობს ზღვის დონიდან 3 680 მეტრზე . ვულკანი მართლაც რომ გიგანტურია, მისი კრატერის დიამეტრი რვა კილომეტრია, ხოლო ფართობი 50 კმ². ასაკი 300.000 წელია და ახალგაზრდა ვულკანებს განეკუთვნება. ამჟამად მიძინებულია, უცნობია მისი ბოლო ამოფრქვევის თარიღი. არგენტინის ვულკანების სია პაიუნ-მარტუ, მსოფლიო ვულკანიზმის პროგრამა დაარქივებული 2011-04-07 საიტზე Wayback Machine. ფოტოები დაარქივებული 2010-03-25 საიტზე Wayback Machine.
პეინადო

პეინადო — აქტიური სტრატოვულკანი არგენტინაში, კატამარკის პროვინციაში. მისი კონუსი, ახლოს მდებარე ვულკან ლანინის მსგავსად, არგენტინის ვულკანებს შორის ერთ-ერთი ულამაზესია. მისი მწვერვალი ზღვის დონიდან 5 740 მეტრზე მდებარეობს. პეინადოს ჩრდილოეთით, 5 კმ-ში მდებარეობს ვულკანი ფალსო-ასუფრე, ხოლო აღმოსავლეთით, 20 კმ-ში სერო-ელ-კონდორი. არგენტინის ვულკანების სია პეინადო, მსოფლიო ვულკანიზმის პროგრამა დაარქივებული 2011-05-14 საიტზე Wayback Machine.
პლანჩონ-პეტეროა

პლანჩონ-პეტეროა — ვულკანური კომპლექსი სამხრეთ ამერიკაში. გადაჭიმულია არგენტინა-ჩილეს საზღვარზე, ჩრდილოეთი-სამხრეთის მიმართულებით. მოიცავს რამდენიმე სხვადასხვა ასაკის ვულკანს და კალდერას. უმაღლესი მწვერვალი ზღვის დონიდან 4,107 მეტერზე მდებარეობს. კომპლექსში შედის კრატერის ტბაც. 2010 წლის 6-დან 18 სექტემბრამდე ვულკანი განიცდიდა ძლიერ ამოფრქვევებს. 21 სექტემბერს კიდევ ერთი ამოფრქვევა მოხდა, ოღონდ ამჯერად მხოლოდ დიდი რაოდენობით შავი ფერფლი ამოიფრქვა. პროცესს არანაირი ზიანი არ მოჰყოლია, რადგან მოსახლეობა წინასწარ იქნა ევაკუირებული. არგენტინის ვულკანების სია ჩილეს ვულკანების სია პლანჩონ-პეტეროა, მსოფლიო ვულკანიზმის პროგრამა დაარქივებული 2011-05-14 საიტზე Wayback Machine.
ამიერკავკასიის რკინიგზა

ამიერკავკასიის რკინიგზა — რკინიგზა, რომელიც გადაჭიმულია საქართველოს, სომხეთისა და აზერბაიჯანის ტერიტორიებზე. რკინიგზის მშენებლობა დაიწყო 1865 წელს ქალაქ ფოთიდან. ფოთი - ზესტაფონის მონაკვეთი გაიხსნა 1871 წლის 14 აგვისტოს ხოლო მთელი სისტემა ამოქმედდა 1872 წელს. ბაქოში ნავთობის წარმოებასთან დაკავშირებით აუცილებელი გახდა მისი ტრანსპორტირება მსოფლიოს დანარჩენ ქვეყნებში და 1883 წელში გაიხსნა სამტრედია - ბათუმისა და თბილისი - ბაქოს ხაზები. 1899—1908 წლებში ექსპლუატაციაში შევიდა თბილისი - ალექსანდროპოლი — ერევანი — ჯულფა ხაზი. 1925 სარკინიგზო ქსელს უერთდება ლენინაკანი — არტიკი, ხოლო 1935 წელს კი ბროწეულა — წყალტუბო რომლის ერთ-ერთ შტოს გუმბრინის სადგური წარმოადგენდა, შემდგომ 1940 წელს გაიხსნა გორი - ცხინვალისა და ცხაკაია (სენაკი) — სოხუმის ფოთისა და ტყვარჩელის განშტოებით. შავი ზღვის სანაპიროზე ერთიანი გამჭოლი ხაზი აიგო 1942 წლის ბოლოს, ხოლო 1949 წელს ექსპლუატაციაში შევიდა სოხუმი - ადლერის ხაზი. 1967 წელს ამიერკავკასიის რკინიგზის ხაზის ნაწილი რომელიც მდებარეობს აზერბაიჯანის ტერიტორიაზე გამოეყო მას და ფუნქციონირებს როგორც დამოუკიდებელი რკინიგზა. რკინიგზის ისტორია
ალვარი

ალვარი (ინგლ. Alwar, ჰინ. अलवर जिला) — ინდოეთის ჩრდილო-დასავლეთით რაჯასტანის შტატში მდებარე ქალაქი, ალვარის მხარის ადმინისტრაციული ცენტრი. 2001 წლის მდგომარეობით მოსახლეობა 260,2 ათას ადამიანს შეადგენდა. აქვს რკინიგზის სადგური. ვიკისაწყობში არის გვერდი თემაზე: ალვარი
ხეივანი (მრავალმნიშვნელოვანი)

ხეივანი შეიძლება აღნიშნავდეს: ხეივანი - პარკსა და ბულვარში სავალი გზა ხეივანი - სოფელი გაგრის მუნიციპალიტეტში
მაჭატია

მაჭატია — სოფელი ახალქალაქის მუნიციპალიტეტში (არაგვის თემი), ახალქალაქის პლატოზე. ზღვის დონიდან 1730 მ, ახალქალაქიდან 7 კმ. 2014 წლის აღწერის მონაცემებით სოფელში ცხოვრობს 767 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 515. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
აჯმერი

აჯმერი (აჯამერუ) — ქალაქი ინდოეთში, რაჯასტანის შტატში მდებარე აჯმერის მხარის ადმინისტრაციული ცენტრი, რომელიც არავალის მთებითაა გარემოცული. ბრიტანული ინდოეთის დროს რაიონს ერქვა აჯმერ-მერვარა, რომელიც ინდოეთის დამოუკიდებლობის გამოცხადებისთანავე გადაკეთდა აჯმერის შტატად. 1956 წლის 1 ნოემბერს შტატს დაარქვეს რაჯასტანის შტატი. ქალაქი მდებარეობს არავალიის მთებში ტარაგარხის თხემზე, რომლის ჩრდილოეთით მდებარეობს ანასაგარის ხელოვნური ტბა. აჯმერი ერთ-ერთი მსხვილი რკინიგზის საკვანძო და სავაჭრო ცენტრია. ქალაქში განლაგებულია ფაბრიკები, რომლებიც აწარმოებენ, საპონს, ტყავს, ფეხსაცმელს, ტრიკოტაჟს და ფარმაცევტულ პროდუქტებსაც კი. ქართული საბჭოთა ენციკლოპედია, ტ. 2, თბ., 1977. — გვ. 112.
მერენია

მერენია (ყოფილი მერონია) — სოფელი ახალქალაქის მუნიციპალიტეტში (ბარალეთის თემი), ახალქალაქის პლატოზე. ზღვის დონიდან 1740 მ, ახალქალაქიდან 18 კმ. 1899 წლის დეკემბერში სოფელი თითქმის მთლიანად დაანგრია ახალქალაქის მაზრაში მომხდარმა მიწისძვრამ. 2014 წლის აღწერის მონაცემებით სოფელში ცხოვრობს 860 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 586. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
მიასნიკიანი

მიასნიკიანი — სოფელი ახალქალაქის მუნიციპალიტეტში (სულდის თემი), ახალქალაქის პლატოზე. ზღვის დონიდან 1900 მ, ახალქალაქიდან 22 კმ. 2014 წლის აღწერის მონაცემებით სოფელში ცხოვრობს 100 კაცი. ქართული საბჭოთა ენციკლოპედია, ტ. 6, თბ., 1983. — გვ. 676. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
მამულაანი

მამულაანი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (გდუს თემი), ალევის ქედის დასავლეთ კალთაზე, მდინარე ალეურის (ქსნის მარცხენა შენაკადი) მარცხენა მხარეს. ზღვის დონიდან 1710 მ, ახალგორიდან 27 კმ. 2002 წლის აღწერის მონაცემებით სოფელში არავინ არ ცხოვრობს. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 6, თბ., 1983. — გვ. 399.
კუცხოვეთი

კუცხოვეთი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ლარგვისის თემი), მდინარე ჭურთის (ქსნის მარჯვენა შენაკადი) მარჯვენა ნაპირზე. ზღვის დონიდან 1720 მ, ახალგორიდან 36 კმ. 2002 წლის აღწერის მონაცემებით სოფელში არავინ არ ცხოვრობს. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 6, თბ., 1983. — გვ. 91.
მიდელაანი

მიდელაანი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ქარჩოხის თემი), მდინარე ქსნის (მტკვრის მარცხენა შენაკადი) ხეობაში. ზღვის დონიდან 1320 მ, ახალგორიდან 24 კმ. 2002 წლის აღწერის მონაცემებით სოფელში ცხოვრობს 91 კაცი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 6, თბ., 1983. — გვ. 678.
მარტიანი

მარტიანი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ცხრაძმის თემი), მდინარე ცხრაძმულის (ქსნის მარცხენა შენაკადი) ნაპირებზე. ზღვის დონიდან 1510 მ, ახალგორიდან 25 კმ. 2002 წლის აღწერის მონაცემებით სოფელში ცხოვრობს 37 კაცი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 6, თბ., 1983. — გვ. 458.
მახიარეთი

მახიარეთი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ცხრაძმის თემი), ალევის ქედის დასავლეთ კალთაზე, მდინარე თოხთურის ნაპირებზე. ზღვის დონიდან 1710 მ, ახალგორიდან 30 კმ., დადიანეთიდან 5 კმ, უკანამხარიდან 4 კმ. საბჭოთა პერიოდში განვითარებული იყო მეცხვარეობა. 2002 წლის აღწერის მონაცემებით სოფელში ცხოვრობდა 13 ადამიანი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 6, თბ., 1983. — გვ. 520.